Społecznŏ fobijŏ to je lynkowe zaburzynie, co cechuje sie ôbŏwōm przed społecznymi sytuacyjami. Je ofyn mylōne ze niyśmiałościōm. Społecznŏ fobijŏ wystympuje u 7,1% ôgōlnyj populacyje, czynścij je diagnozowanŏ u bab (8,0%) niż u chopōw (6,1%). Idzie ônōm lyczyć bez poznawczo-behawioralnõ terapijõ abo antydepresyjnymi medycynami. Ôbiŏwy. Piyrsze ôbiŏwy społecznyj fobije idzie ôbserwować zaôbycz we ôkresie dojzdrzywaniŏ. Ôsoby, co cierpiōm na społecznõ fobijõ: unikajōm publicznych wystōmpiyń unikajōm publicznego jedzyniŏ a piciŏ niy ôdzywajōm sie we ôbecności inkszych ludzi unikajōm gŏdaniŏ ze ôsobami, co sōm lŏ ônych mało znajōme, abo sōm ônych autorytetym niy mogōm pracować, kej fto sie na ônych gapi nojczyńścij kludzōm samotniczy tryb życiŏ Kej czowiek, co mŏ to zaburzynie, je narażōny na ekspozycyjõ społecznõ, wystympujōm u ônego ôbiŏwy sōmatyczne: zaczyrwiyniynie przispiyszōne bicie herca dyrganie rōnk i miynśniōw fest pocynie duszność nudności szumienie we uszach zaburzynie mŏwy (bp. dyrganie głosu) lzawiynie zawroty gowy